Raiens Gravenberhs
Raiens Gravenberhs (nīderlandiešu: Ryan Gravenberch; dzimis 2002. gada 16. maijā) ir nīderlandiešu futbolists, spēlē pussarga pozīcijā, Nīderlandes futbola izlases dalībnieks. Kopš 2023. gada Gravenberhs pārstāv Anglijas Premjerlīgas komandu Liverpool. Iepriekš spēlējis Nīderlandes komandā Amsterdamas "Ajax", ar ko trīs reizes kļuvis par Eredivisie uzvarētāju. Nīderlandes futbola izlases sastāvā debitējis 2021. gadā. Piedalījies 2020. un 2024. gada Eiropas čempionātā.